Source: https://pestisracok.hu/het-evre-iteltek-es-letartoztattak-az-mszp-korrupcios-ugyeirol-kipakolo-vallalkozot/?replytocom=505499
Timestamp: 2019-07-23 03:09:29
Document Index: 2818114

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság\n']

Hét évre ítélték és letartóztatták az MSZP korrupciós ügyeiről kipakoló vállalkozót – PestiSrácok
Hét év börtönre ítélte adócsalás és más bűncselekmények miatt egy megismételt elsőfokú eljárásban a bíróság azt a vállalkozót, aki a többszáz millió forintos áfacsalási ügy nyomozati szakában a hatóságoknak elmondta: a 2010 előtti csalássorozat sokáig a szocialisták politikai védelmét élvezte, és a feketepénzek egy része az MSZP pártkasszájába került. A tanácsvezető a másodfokú eljárás befejezéséig elrendelte a férfi letartóztatását.
Közel félmilliárd forintos költségvetési csalás és más bűncselekmények miatt indult megismételt eljárásban hét év börtönre ítélte a korábban nemzetközi körözés alatt álló, más milliárdos áfacsalási ügyekben is érintett bissau-guineai “áldiplomatát”, F. Attilát elsőfokon a bíróság – erősítette meg a PestiSrácok.hu értesüléseit a Fővárosi Törvényszék sajtóosztálya. A férfit hét évre a közügyektől is eltiltották. Az ügyben két éve már döntést hozott a törvényszék, a vállalkozó akkor öt évet kapott, ám az ítéletet a táblabíróság hatályon kívül helyezte, így kerülhetett sor az új eljárásra és a súlyosabb ítélet kiszabására. A bíróság arról is tájékoztatta portálunkat, hogy a tanácsvezető a másodfokú eljárás befejezéséig elrendelte a férfi letartóztatását. A döntés nem jogerős.
Azzal védekezett, hogy kényszerítették
A 2007 és 2009 között zajló csalássorozat ügyében megszületett korábbi elsőfokú ítélet szerint F. az adócsalást úgy követte el, hogy egyik társával Szlovákiában alapított egy céget, amely a magyarországi illetékességű kft-től vásárolt cukor- és olajtermékeket áfamentesen. Azonban az áruk nem hagyták el Magyarország területét, hanem a vádlott irányítása alatt álló magyar cégek áfával növelten értékesítették azokat belföldön. A kft. áfamentes értékesítést tüntetett fel az adóbevallásában, és az áfát nem fizette be. A bíróság szerint a vádlott úgy is megvalósította az adócsalást, hogy magyar cégeknek jogosulatlanul áfa visszaigényléshez nyújtott segítséget. A törvényszék tájékoztatása szerint F. Attila azzal védekezett, hogy a bűncselekményeket kényszer hatása alatt követte el, mivel fenyegették őt és családját, ám bíróság ezt nem fogadta el, mivel bűnösségét a vádlott-társak beismerése, valamint a titkos információgyűjtés is igazolta.
Részlet a férfi nyomozati vallomásából. Fotó: PS
Beszélt az MSZP korrupciós pénzeiről
Ez az ügy azért is pikáns, mert F. Attila még a nyomozati szakban arról beszélt kihallgatóinak, hogy a többszáz milliós áfacsalásra épülő biznisz a balliberális oldal politikai védelmét élvezte, és a haszon harminc százalékát az MSZP-nek kellett leadniuk. F. Attila a 2010 előtti politikai kapcsolatokat akkor is említette, amikor elárulta, hogy bizonyos üzletekből egyszer nagyobb részesedést szeretett volna kérni:
GÁBOR EZT MEGTAGADTA AZZAL, HOGY NEKI ÉS NEKEM, CÉGEINKNEK POLITIKAI VÉDELEM KELL, A KELETKEZŐ HASZON HARMINC SZÁZALÉKÁT NEKIK JUTTATJA EL, A BEFEKTETETT PÉNZ AZ ÖVÉ, ÍGY NEKI NAGYOBB RÉSZESEDÉS JÁR, ÉS NEM TUD NEKEM TÖBBET FIZETNI. A POLITIKAI VÉDELEMMEL KAPCSOLATBAN MEGEMLÍTETTE AZ MSZP-T
– áll F. Attila 2010-es vallomásában, amelyben az is szerepel, hogy a pénz hogyan jut el a párthoz:
AZT, HOGY A PÉNZ HOGYAN JUT EL A CÍMZETTEKHEZ KÉT UTAT EMLÍTETT, AZ EGYIK, HOGY KÖZVETLENÜL Ő VISZI FEL, A MÁSIK, HOGY ALAPÍTVÁNYON KERESZTÜL JUT FEL A HARMINC SZÁZALÉKNYI PÉNZ. ANNYIT MONDOTT MÉG, HOGY A PÉNZT PÉNTEK DÉLUTÁNONKÉNT KELL ELJUTTATNI. IDÉN NYÁRON EGY ALKALOMMAL KÉTMILLIÓ FORINTOT KÉRT TŐLEM, A FENT MEGNEVEZETT POLITIKUS RÉSZÉRE.
F. Attilát tavaly nyáron fogták el Dominikán. A férfit 2015-ben jogerősen emberölés előkészületéért két éves szabadságvesztésre ítélte a Fővárosi Ítélőtábla, amely bizonyítottnak látta, hogy F. egy üzleti vita miatt meg akarta öletni volt üzlettársát. A táblabíróság már 2014 októberében döntést hozhatott volna a bűnügyben, ám a vállalkozó diplomáciai mentességre hivatkozott és kijelentette: ő bissau-guineai diplomata. Azóta kiderült: nem szerepelt a diplomáciai nyilvántartásban, így semmilyen mentesség nem illette meg az üzletembert, ezért a többi ügye mellett ez az eljárás is folytatódhatott F. ellen, aki később elfelejtett bevonulni a börtönbe, ezért a bíróság 2015 novemberében belföldi, fél évvel később pedig nemzetközi elfogatóparancsot adott ki ellene. Portálunk már akkor megírta, hogy Dominikán bujkálhat, sőt, telefonon sikerült is elérnünk a férfit, aki korábban azzal vált ismertté, hogy évekkel ezelőtt kiderült, több mint kétmilliárd forintos áfacsalásban érintett. Az ügyészség azóta ebben az ügyben is vádat emelt a vállalkozó és hét társa ellen.
Kapcsolódó témákáfacsalásbíróságkorrupcióMSZPVezető
2019-06-09 at 09:37
“a feketepénzek egy része az MSZP pártkasszájába került. ”
Személy szerint kik helyett ül?
Mi van Czeglédyvel?
2019-06-09 at 10:11
Hát ez az! A főkolomposokat vagy meg sem gyanúsítják, vagy a független bíróság felmenti őket.Czeglédi egyébként csak egy kismiska, a nagyokhoz képest.Bár valahol el kell kezdeni.
2019-06-10 at 02:18
Sajnos ez a mai magyar rögvalóság, ez a mai magyar igazságszolgáltatás, és ez – lássuk be – az Orbán kormány sara is !!!!
Harmadik ciklusát tölti ez a kormány, és még mindig itt tartunk. Ezzel végre kezdeni kellene valamit !!!!
Továbbra is állítom, hogy a magyar igazságszolgáltatás legnagyobb problémája a rendőrségi, az ügyészségi, bírói körökbe beépült (benne maradt) komcsik mellett, a szóban szereplő (i) betű !!!!!
2019-06-09 at 10:23
Egyszerűsítsük a dolgot: a magyar bírói kar valljon színt, azaz lépjen be a DK-ba.
Miheztartás végett…
2019-06-09 at 11:54
A magyar bírói kar, nyomokban becsületest is tartalmaz!
2019-06-10 at 00:47
Értem, ez a becsületes bírókra allergiások figyelmeztetésére szolgál. De mi van, ha én szeretném kiírtani őket ezeket az allergiásokat? (Persze nem fizikailag…)
2019-06-09 at 10:48
Ki az a Gábor, akire hivatkozik?
Szintén bissau-guineai ál-diplomata?
Simon Gábor?
2019-06-09 at 13:29
az gábor “csak” lelépni óhajtott az anyja lánykori nevét használva. (derdák)
Az okiratot megszerző pedig öngyilkos lett. (weltz) A nála talált iratokat,talán még mindig vizsgálják,de eddig nem hallottam,hogy azok alapján “kinyomoztak”-e valakit is.
2019-06-09 at 10:49
A magyar bírói kar vagyonlekobzás helyett pénzmosással foglalkozik?
2019-06-09 at 20:07
Ha valaki nem értené:
Csak a vádban szereplő elcsalt összeget államosítják, a többit még ha eredetét a vádlott nem tudja is igazolni a tulajdonában hagyják?
Nem tudják mi a bűnszervezet, vagy valaki félreértelmezte?
2019-06-09 at 11:25
Na tessék, aki beszél azt keményen elmeszeli a bíróság, aki hallgat … Az általa előadottak miatt elrendelték a nyomozást? A maszop számlákat zárolni (az alapítványét is!), az elvtársurak menjenek a bányába dolgozni!
2019-06-09 at 12:34
Tudja valaki, hogy mi tett a Sargentini kampánycsapat által jogtalanul felhasznál videók ügye sorsa?
Indult egyáltalán eljárás?
2019-06-09 at 13:34
Na, csak lassan az örömködéssel itt ezen az oldalon! Ugyanis kétségek merültek föl! Bár most egy jó ideje, sokkal fontosabb országépítő gondolatok foglalkoztatják Őszöd igazságosztóját, azonban mint forró krumpli a zsebben, itt van egy igazán múlhatatlan probléma, a mi kormányunk első emberével kapcsolatban! Emlékezzünk csak! Gyurcsány, furcsán, még 2017. tavaszán azt mondta: „hosszú évekkel ezelőtt”, magas szintű, hiteles forrásból kapott szóbeli tájékoztatást arról, hogy Oroszország „megfelelő szervei” információkkal rendelkeznek a Fideszhez és személyesen Orbán Viktorhoz köthető törvénytelen pénzmozgásokról, és ezek rávilágítanak a párt és elnökének törvénytelen és tisztességtelen finanszírozására….a másolati iratokat Magyarországon látta, az azokat bemutató közvetítő magyar volt, a tulajdonos személyét viszont nem ismeri”…
Nos hát, amint látjuk, van itt probléma bőven! A DK vezérének keze ugyan nem égett meg, a krumpli meg már valahogy ki is hűlt tán, de a remény hal meg utoljára! És ezt az igazmondó is tudhatja! Mély csalódás lenne, ha a diplomája sem kerülne elő, meg ez a biztos információ is végkifejlet nélkül dőlne hamvába! Ja! Az persze lehetséges, hogy nem is volt forró a krumpli a zsebben? Meg egyáltalán…krumpli se volt! Se forró, se hideg! Az viszont lehet, és tán hihetőbb, hogy egy hosszúra nyúlt esti szürcsölgetés után, hajnali álom hatására szabadult el a fantázia és a megtestesült igazmondás verbalitása. Lehetséges ez?…Tegyük meg tippjeinket, tétre!…Csak úgy játszásiból!…
2019-06-09 at 17:20
A bíróság ezúttal szigorú volt. Előfordulhat, hogy más hasonló esetben évszázadokig húzódó perek után még mi fizetünk az áfacsalónak. Valószínűleg itt súlyosbító körülmény volt, hogy a fószer MSzP-s szálakat is kiteregetett. No de mikor lesznek azok felgöngyölítve? Szegény hülye Cuslág is vágta maga alatt a fát, amikor durván, bután viccelődött. Egyből kiderült, milyen korrupt alak, dutyiba vele.
2019-06-09 at 20:20
Bizony, bizony, Zuschlag nem került volna börtönbe, nyugodtan korruptkodhatott volna tovább, ha nem teszi azt az ízetlen megjegyzést. Az üggyel kapcsolatban pedig: az ilyen gyanúsítottak miért nem mondanak konkrét neveket is? Mire mennek azzal, hogy általánosságban az MSZP-t vádolják? Van ennek így értelme?
2019-06-09 at 20:57
Miért nem kérdez rá a magyar média Simon Gáborra ? Sok útleveles,
sok bankszámlás volt Mszp elnökhelyettesre ?
2019-06-10 at 07:30
Persze, hogy hallgat a MASZOP, nem válaszol a média megkeresésére. Mindenki tudta és tudja, hogy a legkorruptabb ballibsik vezették és vezetik a ma már 6,6 %-os támogatottságú aljas pártocskát.Gyurcsótány nyakig benne volt, volt hiszen DK-s színekben elmondta, “jobb nem tudni, honnan vándoroltak pénzek” az általa akkor vezetett csibészek tömörüléséhez.Felelősségre-vonása elkerülhetetlen a hazaáruló, nemzetellenes milliárdosnak!
2019-06-10 at 20:24
Ez undorító. Egy ember végre elmond valamit a maszop sötét lelkületéről, és ilyen büntetést kap. Nem az kapja a büntetést aki elkövette, hanem az aki színt vallott.
Nem mintha nem érdemelné meg, de ez a durva kettős mérce itthon is működik, s ez megdöbbentő.
Pámer Dávid2019-03-18
Pámer Dávid2019-03-17
Pámer Dávid2019-03-12
Csibra Tibor2019-03-11
Pámer Dávid2019-03-11
Újabb gyilkosságokkal gyanúsíthatják meg a rettegett vajdasági halálosztót, Dér Csabát
Pámer Dávid2019-03-09
Az ügyészség örökre börtönben tartaná a fekete sereg egykori vezérét
Pámer Dávid2019-03-07
Őrizetben a férfi, aki Pintér Sándor belügyminiszterre hivatkozva tett zsebre százmilliókat
Pámer Dávid2019-03-01
Még nem úszták meg az alvilággal való összeborulást a Gyurcsány-kormány titkosszolgálati vezetői
Pámer Dávid2019-02-26
Pámer Dávid2019-02-22
Pámer Dávid2019-02-16
Pámer Dávid2019-02-11
Pámer Dávid2019-02-08
Pámer Dávid2019-02-06
Pámer Dávid2019-02-05
PestiSrácok.hu2019-02-04
Meghalt a Dózsa György úti kabriós, M. Richárd volt bűntársa
Pámer Dávid2019-02-03
Roháč néhány hét múlva felboríthatja a Prisztás-ügyet
Pámer Dávid2019-01-29
Március végén dönt a vajdasági halálosztó, Magda Marinkó “szabadulásáról” a bíróság
Pámer Dávid2019-01-28
Rendőrt akart lefizetni a Dózsa György úti kabriós, megvannak a bűntársak is!